K O R R A L D U S

Haapsalu					                                20. november 2013 nr 714

Projekteerimistingimuste kinnitamine 
(Kalevi tn 2, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Kalevi tn 2 kinnistule üksikelamu ja abihoone ehitusprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Kalevi tn 2 kinnistule üksikelamu ja abihoone ehitusprojekti projekteerimistingimused nr 40-13 (lisatud).
2.	Korraldus jõustub teatavakstegemisest.

Urmas Sukles   
Linnapea  				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                           20.11.2013.a.
                                                                                                              korraldusele nr 714

PROJEKTEERIMISTINGIMUSED NR 40-13
ÜKSIKELAMU JA ABIHOONE EHITUSPROJEKTI KOOSTAMISEKS HOONESTATUD  KINNISTULE.

ASUKOHT     	       Kalevi tn 2, Haapsalu, Läänemaa 
                                           Haapsalu muinsuskaitseala reg nr 27013 kaitsevöönd,
                                           Endla-Kreutzwaldi tn ümbruse miljööväärtuslik ala
KINNISTU     
katastritunnus:                   18301:006:0025
pindala:                              607m2

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	 Kehtiv detailplaneering: „Kalevi tn 2, Haapsalu  detailplaneering“  on kehtestatud Haapsalu Linnavalitsuse 10.03.2005 korraldusega nr 171.
1.4	Kinnistu detailplaneeringu järgne sihtostarve: elamumaa üksikelamu ja abihoone ehitamiseks (väikeelamumaa).
1.5	Kinnistu üldplaneeringu järgne juhtfunktsioon: kinnistu asub piirkonnas, mille 
juhtfunktsiooniks on elamumaa. 
1.6	Kinnistul paiknevate ehitiste loetelu ehitisregistri andmetel:
-	reg nr 105000365 elamu 1900.a;
-	reg nr 105000367 pesuköök-kuur 1860.a.

2.	Linnaehituslikud ja arhitektuursed nõuded projekteerimiseks
1.1	ÜLDIST: Krundil olevad vanad, amortiseerunud ehitised võib lammutada.  Käesolevate tingimuste alusel projekteeritakse hoonestatud kinnistule üksikelamu ja abihoone. Kinnistu ehitusõigus ja hoonestustingimused on määratud Kalev tn 2 kehtiva detailplaneeringuga. Uue elamu projekteerimisel lähtuda antud piirkonna puitelamute traditsioonilistest mahtudest, katuse kalletest, traditsioonilistest naturaalsetest viimistlusmaterjalidest, maja  ei pea olema nn koopiaarhitektuur. Kalevi 2 krunti läbivad Kalevi 2a kinnistut teenindavad torustikud. Projektiga tuleb ette näha torustike ümber tõstmine tänavamaale või neile servituudi seadmine.
2.1	HOONESTUSALA: elamu võib projekteerida olemasoleva hoone asukohale või tagasiastega tänavaäärsest krundi piirist (vt detailplaneeringu Joonis nr 3). Kalevi 2 ja 2a kinnistute piiride äärset hoonestusala on võimalik muuta naaberkinnistu omanike vahelisel kirjalikul kokkuleppel täites kehtivaid tuleohutusnõudeid. 
2.2	HOONE KAUGUS TÄNAVAPOOLSEST KRUNDIPIIRIST: olemasolev elamu asub kinnistu piiridel, uue hoone võib ehitada vastavalt detailplaneeringuga määratud hoonestusalale.  
2.3	KRUNDI LUBATAV SUURIM EHITUSALUNE PIND: vastavalt detailplaneeringule – 190m2.
2.4	EHITISTE LUBATUD SUURIM KÕRGUS: katuseharja suurim kõrgus olemasolevast maapinnast elamul 8,5m, abihoonel 6m. 
2.5	KORRUSTE ARV: elamul kaks korrust (põhikorrus + katusekorrus), abihoone 1 korrust.
2.6	KÕRGUSLIK SIDUMINE: +-0.00= (kõrgusmärk) anda projektiga.
2.7	KATUSETÜÜP: kahepoolne viilkatus, lubatud väljaehitused katusest.
2.8	KATUSEKALLE: 35-450. 
2.9	KATUSEKATE: katusekivi või plekk (käsitsi valtsituna paigaldatud katusekate või classic-tüüpi pikk paan, sottrennidega). 
2.10	HARJAJOON/RÄÄSTAJOON: elamu põhimahu harjajoon – paralleelne Kalevi tänavaga.  
2.11	AKNAD JA UKSED: aknad puidust kaasaegse konstruktsiooniga; avatäidete kuju ja jaotus lahendada projektiga.

2.12	VÄLISVIIMISTLUS: värvitud puitlaudis, värvitoonide valik lahendada projektiga. Fassaadimaterjalina mitte kasutada imiteerivaid materjale. 
2.13	PIIRDED JA VÄRAVAD: projekteerida elamuga sobivad puidust piirded ja väravad, kõrgus analoogne naaberkinnistute. 
2.14	PARKIMINE: parkimine omal krundil, näha ette vähemalt kaks parkimiskohta. 
2.15	HEAKORD: projekteerida õueala katendid, haljastus, prügikasti asukoht, välisvalgustus jms. Sajuvett ei ole lubatud lasta valguda naaberkinnistutele.
2.16	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus. 
3.2	Tehnovõrkude valdajate kooskõlastused. 

4.	Insenertehnilised nõuded projekteerimisele
4.1	Eriosade projekteerimiseks  taotleda võrguvaldajatelt tehnilised tingimused. 

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.3	Asendiplaan koostada topo-geodeetilisel alusplaanil koos tehnovõrkudega mõõtkavas M1:500 (mõõdistus mitte vanem kui kaks aastat). 
5.4	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.